Komisijas atzinums saskaņā ar EK līguma 251. panta 2. punkta trešās daļas c) apakšpunktu par Eiropas Parlamenta ierosinātajiem grozījumiem Padomes kopējā nostājā, kas attiecas uz priekšlikumu Eiropas Parlamenta un Padomes direktīvai, ar kuru groza Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0829 galīgā redakcija - COD 2005/0239 */





[pic] | EIROPAS KOPIENU KOMISIJA | Briselē, 26.11.2008 COM(2008) 829 galīgā redakcija 2005/0239 (COD) KOMISIJAS ATZINUMS saskaņā ar EK līguma 251. panta 2. punkta trešās daļas c) apakšpunktu par Eiropas Parlamenta ierosinātajiem grozījumiem Padomes kopējā nostājā, kas attiecas uz priekšlikumu EIROPAS PARLAMENTA UN PADOMES DIREKTĪVAI, ar kuru groza Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2005/0239 (COD) KOMISIJAS ATZINUMS saskaņā ar EK līguma 251. panta 2. punkta trešās daļas c) apakšpunktu par Eiropas Parlamenta ierosinātajiem grozījumiem Padomes kopējā nostājā, kas attiecas uz priekšlikumu EIROPAS PARLAMENTA UN PADOMES DIREKTĪVAI, ar kuru groza Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu (Dokuments attiecas uz EEZ) 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmāk seko Komisijas atzinums par Parlamenta ierosinātajiem grozījumiem. 2. Priekšvēsture Datums, kad priekšlikums nosūtīts Eiropas Parlamentam un Padomei | 09.01.2006. | Eiropas Ekonomikas un sociālo lietu komitejas atzinuma datums | 13.09.2006. | Reģionu komitejas atzinuma datums | 15.06.2006. | Datums, kad Eiropas Parlaments pirmajā lasījumā sniedzis savu atzinumu | 25.04.2007. | Kopējās nostājas (ar vienprātīgu lēmumu) pieņemšanas datums | 06.06.2008. | Datums, kad Eiropas Parlaments otrajā lasījumā sniedzis savu atzinumu | 24.09.2008. | 3. PRIEKšLIKUMA MēRķIS Šis priekšlikums iekļaujas trešajā kuģošanas drošības tiesību aktu paketē, un tā mērķis ir pilnīgot, stiprināt un padarīt skaidrāku spēkā esošo Direktīvu 2002/59/EK šādos jautājumos: - precizēt un stiprināt esošās direktīvas noteikumus par briesmās nonākušu kuģu pieņemšanu patvēruma vietās. Tamdēļ jāievieš princips, ka briesmās nonākuši kuģi ir jāpieņem patvēruma vietā, izņemot gadījumus, ja, novērtējot stāvokli, izdara citādu slēdzienu. Jānodrošina arī, lai neatkarīgas iestādes, kas atbild par piemērotākās patvēruma vietas ierādīšanu, tiktu skaidri identificētas un lai to rīcībā būtu viss vajadzīgais ātrai lēmuma pieņemšanai, arī precīzas ziņas par piekrastes zonām, kas var kalpot par patvēruma vietām; - noteikt obligātu prasību par aprīkojuma ( AIS — automātiska identifikācijas sistēma) ierīkošanu, kas ļautu automātiski identificēt zvejas kuģus, kuru garums ir vairāk par 15 metriem. Šāds aprīkojums — it īpaši tirdzniecības kuģiem — ļaus uzlabot zvejas kuģu identificēšanu un lokalizēšanu un tādējādi samazināt nelaimes gadījumu iespēju; - panākt datu apmaiņas telemātikas tīkla SafeSeaNet vispārēju lietošanu. Šī sistēma, ko izstrādājusi Komisija un izmantojusi darbā Eiropas Jūras drošības aģentūra (EMSA), jūras administrācijas iestādēm ļaus precīzi izsekot kuģu un to kravu kustībai; - panākt, lai kravu nosūtītājiem būtu obligāti jāsniedz kuģa kapteinim precīzas ziņas par pārvadāšanai nododamo kravu; tas ļaus jo īpaši uzlabot cīņu pret piesārņošanu, pamatojoties uz labāku informētību par pārvadājamo produktu fizikāli ķīmiskajām īpašībām; - izstrādāt īpašus noteikumus, ar kuriem ļauj piekrastes valstīm veikt attiecīgus pasākumus, lai ierobežotu apdraudējumu, ko kuģu satiksmei var radīt ledus blāķu veidošanās dažos kuģošanas rajonos Eiropas Savienības ziemeļu daļā. Ņemot vērā to, ka palielinās risks, kas saistīts ar pārvadājamās naftas apjoma pieaugumu Baltijas jūrā, šis jautājums ir īpaši svarīgs. 4. Komisijas atzinums par Eiropas Parlamenta ierosinātajiem grozījumiem 4.1. Komisijas atzītie grozījumi 4.1.1. Grozījumi, ko atbalsta pilnībā Komisija atbalsta šādus grozījumus. - Grozījumi, kuri uzlabo Komisijas priekšlikumu konkrēti jautājumā par patvēruma vietām; runa ir par plāniem kuģu pieņemšanai patvēruma vietās (8., 41., 42. grozījums) un apdrošināšanu (52. grozījums). - Vairāki grozījumi, kuri attiecas uz LRIT Eiropas datu pārvaldes centra izveidi, lai uzraudzītu tālbraucējus kuģus (13. grozījums), jūras datu apmaiņas tīklu SafeSeaNet (11. un 55. grozījums), taisnīgu attieksmi pret jūrniekiem (6. un 24. grozījums), kuģošanu ledus apstākļos (37. grozījums) un prasībām attiecībā uz bīstamu preču iekraušanu kuģī (34. grozījums). - Grozījumi, kuri attiecas uz komitejām, atbilstības tabulām un direktīvas stāšanos spēkā (16, 57. un 59. grozījums). - 17., 19., 20., 22., 23., 25., 27., 44., 45., 46., 48., 49., 50. un 51. grozījums, kurā iekļauti vairāki elementi no priekšlikuma direktīvai par kuģu īpašnieku civiltiesisko atbildību, kā arī viens elements no trešās kuģošanas drošības tiesību aktu paketes, kura Eiropas Parlamenta otrā lasījuma dienā vēl nebija saskaņota Padomē. Komisija pieņēmusi zināšanai, ka Padomes 2008. gada 9. oktobra sanāksmē ir panākta politiskā vienošanās. 4.1.2. Grozījumi, ko atbalsta daļēji Komisija daļēji atbalsta šādus grozījumus. - 10. un 53. grozījums par to finanšu zaudējumu kompensāciju, kas radušies ostām, kuras pieņem avarējušos kuģus. Komisija pilnībā atbalsta vienu no mērķiem, kurā uzsvērts, cik svarīgi ir, lai dalībvalstis ratificētu un/vai piemērotu starptautiskās konvencijas, kuras nosaka atlīdzinājumu par piesārņojuma nodarīto kaitējumu. Taču noteikums par dalībvalstu pienākumu (kas izriet no lēmuma par kuģa uzņemšanu) atlīdzināt visas ar nodarīto kaitējumu saistītās izmaksas ir pārmērīgs un rada juridiskas un praktiskas problēmas. Komisija vēlas, lai dalībvalstu rīcībā būtu tāds tiesiskais regulējums, kas atļauj kaitējumu atlīdzināšanu, ja tas ir nepieciešams. - 38. grozījuma mērķis ir likt dalībvalstīm ievērot SJO vadlīnijas par taisnīgu attieksmi pret jūrniekiem. Komisija uzskata, ka dalībvalstīm būtu jāņem vērā šīs vadlīnijas, taču ir grūti Kopienas tiesību aktos noteikt tos par obligātiem, ņemot vērā, ka šīs vadlīnijas galvenokārt attiecas uz tiesas procesu vai kriminālprocesu bez tiešas saistības ar direktīvas mērķiem. - Komisija neceļ iebildumus attiecībā uz mērķiem 15. grozījumā, kurš attiecas uz komiteju procedūras piemērošanas jomu. Bet šā grozījuma mērķi ir plaši izklāstīti Direktīvas 2002/59/EK 27. un 28. pantā, un tos vajadzētu ņemt vērā minēto pantu ietvaros. 4.1.3. Grozījumi, ko atbalsta principā un/vai ar nosacījumu, ka tiek mainīts teksta formulējums - 2. grozījums, kas attiecas uz tuvsatiksmes kuģošanas uzraudzībai paredzētās AIS sistēmas un zvejas kuģu satelītnovērošanas sistēmas integrēšanu. - 5., 7., 9., 26., 39. un 43. grozījums, kas jo īpaši attiecas uz lēmumiem par kuģu pieņemšanu patvēruma vietās un patvēruma vietu plāniem. - 12., 28. un 30. grozījums, kas attiecas uz LRIT Eiropas datu pārvaldes centra izveidi, kurš palīdzēs uzraudzīt tālbraucējus kuģus, kas peld ar dalībvalsts karogu pie ES krastiem. - 1., 3., 14., 35. un 56. grozījums, kas attiecas uz direktīvas ietvaros saņemto konfidenciālo informāciju, kuru kuģi nosūta ar AIS jeb LRIT sistēmas starpniecību vai ar kuru dalībvalstis apmainās, izmantojot jūras datu apmaiņas tīklu SafeSeaNet . - 54. grozījums, kas saskaņā ar direktīvas III pielikumu ļauj attīstīt jūras datu apmaiņas tīkla SafeSeaNet komponentus. - 18. grozījums, kas nosaka to, kā izmantot direktīvas ietvaros saņemto informāciju par jūras satiksmes drošību. - 4. grozījums, kura mērķis ir stiprināt to prasību izpildes pārbaudi, kas attiecas uz ledus apstākļiem paredzēto kuģu būvniecību un apkopi. - 21. grozījums, kas uzliek kuģiem prasību informēt piekrastes iestādes par jebkuru bunkura degvielas daudzumu, kas atrodas uz kuģa. - 31., 32. un 33. grozījums, kas stiprina direktīvas noteikumus attiecībā uz informāciju, kura nosūtītājam jāsniedz brīdī, kad kuģī tiek iekrautas bīstamas vai piesārņojošas preces. - 29. grozījums, kas paredz samazināt to ostas paziņojumu slogu, kuri attiecas uz kuģu iebraukšanu, ņemot vērā, ka šis slogs apgrūtina regulāro satiksmi Kopienas ostās. 4.2. Komisijas noraidītie grozījumi Noraidītu grozījumu nav. 5. SECINāJUMS Saskaņā ar EK līguma 250. panta 2. punktu Komisija groza savu priekšlikumu atbilstoši iepriekšminētajam.